16.6.2023.
LV
Eiropas Savienības Oficiālais Vēstnesis
C 214/123 Ceturtdiena, 2023. gada 19. janvāris
P9_TA(2023)0017
2021. gada ziņojums par Eiropas Investīciju bankas finansiālās darbības kontroli Eiropas Parlamenta 2023. gada 19. janvāra rezolūcija par 2021. gada ziņojumu par Eiropas Investīciju bankas finansiālās darbības kontroli (2022/2153(INI)) (2023/C 214/12)
Eiropas Parlaments, — ņemot vērā 2022. gada 27. janvārī publicēto Eiropas Investīciju bankas (EIB) 2021. gada darbības pārskatu “Novatoriska reakcija”, — ņemot vērā 2022. gada 5. maijā publicētos EIB 2021. gada finanšu pārskatu un EIB 2021. gada pārskatu par finansēšanas un aizņemšanās darbībām, — ņemot vērā EIB grupas 2021. gada darbības plānu, kas publicēts 2021. gada 20. janvārī, — ņemot vērā EIB 2020/2021. gada investēšanas pārskatu “Viedas un zaļas Eiropas veidošana Covid-19 laikā”, kas publicēts 2021. gada 21. janvārī, — ņemot vērā īstenošanas plānu EIB grupas Klimata bankas ceļvedim 2021.–2025. gadam, kuru EIB Direktoru padome pieņēma 2020. gada 14. novembrī un publicēja 2020. gada 14. decembrī, — ņemot vērā EIB klimata stratēģiju, kas pieņemta 2020. gada novembrī un publicēta 2020. gada 15. novembrī, — ņemot vērā EIB grupas 2021. gada ilgtspējas pārskatu, kas publicēts 2022. gada 6. jūlijā, — ņemot vērā EIB grupas ar vidi saistītās un sociālās ilgtspējas satvaru, kas pieņemts 2022. gada 2. februārī, — ņemot vērā EIB Revīzijas komitejas gada pārskatus par 2021. gadu, kas publicēti 2022. gada 21. jūlijā, — ņemot vērā EIB 2021. gada pārskatu par krāpšanas apkarošanu, kas publicēts 2022. gada 7. jūlijā, — ņemot vērā Eiropas Investīciju bankas 2021. gada pārskatu par darbībām saistībā ar sūdzību izskatīšanu iepirkuma jomā un par Iepirkuma sūdzību komitejas darbu, kas publicēts 2022. gada 7. aprīlī, — ņemot vērā EIB, Eiropas Investīciju fonda (EIF) un Eiropas Prokuratūras 2021. gada 7. decembrī parakstīto darba vienošanos, — ņemot vērā EIB 2021. gada pārskatu par darbību atbilstības nodrošināšanas jomā, kas publicēts 2022. gada 25. augustā, — ņemot vērā 2021. gada 26. oktobrī publicēto EIB grupas PATH satvaru “Atbalsta sniegšana darījumu partneriem virzībā uz atbilstības Parīzes nolīgumam panākšanu” (darījumu partneriem paredzēts satvars attiecībā uz to, kā panākt atbilstību Parīzes nolīgumam), — ņemot vērā EIB grupas politiku krāpšanas apkarošanai, kas publicēta 2021. gada 5. augustā, — ņemot vērā EIB Ētikas un atbilstības nodrošināšanas komitejas 2020. gada pārskatu, kas publicēts 2022. gada 8. aprīlī, un tās darbības noteikumus, — ņemot vērā EIB grupas darbinieku, tās Revīzijas komitejas locekļu un tās Vadības komitejas rīcības kodeksus,